Regionsrådet skal bruge 1,5 milliarder kroner for at bygge et nyt sygehus i Himmerland. Penge som et flertal i Regionsrådet regner med, at staten vil bevilge. I aftalen mellem regeringen og regionerne hedder det, "at der ikke er grundlag for drøftelse af konkrete initiativer". Derfor er der ikke afsat penge. Først til efteråret vil de konkrete initiativer blive taget op igen. Medlem af regionsrådet Per Larsen (Kons.) mener, at et nyt sygehus i Himmerland nu bliver endnu sværere at realisere. - Vi har alle sammen gået og ventet på, at vi fik en afklaring i juni. Nu bliver det udskudt til efteråret. Jeg tror slet ikke regeringen vil bevilge de penge, siger Per Larsen. Regionsrådet formand Orla hav (Soc.) er derimod mere positiv. - Jeg mener, at der med de tilkendegivelser, der er givet godt kan se positivt på aftalen. Det er et stort skridt i den rigtige retning, siger Orla Hav.

Opsummering:
Det er stadig uvist om der bliver et nyt  "Sygehus Himmerland". Efter dagens forhandlinger mellem Danske Regioner og Finansministeriet er økonomien uklar.